Quina temàtica explora el text següent?
Josep Peñuelas Reixach (Vic, 1958) és un ecòleg i investigador català internacionalment reconegut per les seves aportacions en els camps de l'ecologia i del medi ambient.Va ser alumne de Ramon Margalef. La seva recerca en el camp de l'ecologia global requereix d’alts nivells d'interdisciplinarietat: ecologia global, canvi global, canvi climàtic, contaminació, atmosfera-biosfera, compostos orgànics volàtils biogènics, teledetecció, ecofisiologia vegetal, funcionament i estructura de plantes i ecosistemes terrestres, ecologia química, ecometabolòmica, ecologia microbiana, macroecologia i ecologia evolutiva, biogeoquímica amb atenció especial al fòsfor, la sostenibilitat ambiental, la seguretat alimentària i la salut global. Inclòs a la llista Highly Cited Researchers de Thomson Reuters  en ecologia i medi ambient, ciències vegetals i animals, ciències agrícoles, geociències i en tots els camps de la ciència. Ha rebut diverses distincions, tant nacionals com internacionals (Comte de Barcelona 1990; NASA 1993; Ministeri de Ciència del Japó 1998; Medi Ambient Institut d'Estudis Catalans-Caixa Sabadell 2008;Premi Nacional de Recerca de Catalunya 2010; insígnia de plata de l'Institut d'Estudis Catalans 2014; Premio Rey Jaime I 2015; Dr. Honoris Causa per per l'Estonian University of Life Sciences, Tartu, Estonia (2016); Fill adoptiu de Figueres, 2016; President del jurat dels premis Nature de tutoria científica 2017; Menció especial als Premis Ciutat de Barcelona 2017 en la categoria de Ciències de la Terra i ambientals; Científic distingit per la Chinese Academy of Sciences 2018 i 2022; Marsh Award for Climate Change Research Prize per la British Ecological Society 2018; IV Premi a l'Excel•lència Ramon Muntaner 2018; Premi Ciutat de Barcelona en Ciències de la Terra i Ambientals 2018; Col·legiat d'Honor del Col·legi de Biòlegs de Catalunya 2019; nominat entre els quatre-cents científics més influents de tots els camps i entre els deu científics més influents en ciències ecològiques i ambientals (Meta-Research Innovation Center at Stanford - METRICS) 2019; escollit American Geophysical Union 2020 Fellow for his exceptional contributions in the Earth and space sciences; el seu projecte Imbalance-P escollit entre els 15 exemples destacats de com els investigadors de l'ERC han transformat realment la ciència (entre 10.000 beneficiaris de l'ERC) 2021; classificat com un dels seixanta investigadors més influents d'Espanya i espanyols a l'estranger segons el nou rànquing Webometrics 2021; reconegut per Expertscape com a Expert Mundial en Processos Climàtics; ecòleg més productiu del món segons GlobalauthorID 2021 ranking; 1a posició en el rànquing dels principals científics de l'ecologia i l'evolució d'Espanya (Research.com) 2022; científic Highly cited en ecologia/medi ambient, ciències vegetals i animals, ciències agrícoles, geociències i en tots els camps científics del ISI essential science indicators (des del 2016),entre d'altres). Ha estat el primer català que ha guanyat el Premi Ramon Margalef d'Ecologia de la Generalitat de Catalunya, l'any 2016. Ha estat president de la Institució Catalana d'Història Natural (ICHN), conseller del Consell Assessor per al Desenvolupament Sostenible (CADS) de la Generalitat de Catalunya, membre del Grup d’expertes i experts per l’emergència climàtica (GEC) (Ajuntament de Barcelona) (des del 2021)  i del Grup d'Experts en Canvi Climàtic a Catalunya (des del 2009).
El text tracta sobre ecologia.